Valcon tuotteisiin sisältyy ainutlaatuinen kahden vuoden täystakuu. Se kattaa kaiken muun paitsi törkeästä huolimattomuudesta tai tahallisuudesta johtuvat vahingot - ja silloinkin voimme auttaa (vähintään pientä maksua vastaan). Eli takuuajan pidämme kynsin hampain kiinni siitä, että voit nauttia täysillä Valcon kuulokkeistasi (tai muista audiotuotteistamme). Uskolliset kätyrimme vastaavat sähköpostiisi, kirjoittelevat kanssasi Facebookissa ja pitävät sinulle seuraa yksinäisinä iltoina. Uskomme, että hyvä asiakaspalvelu - myös ostoksen jälkeen - on paras tapa markkinoida tuotteita. Ja kun takuuaika on ohi, saat meiltä varaosia ja kuulokkeet edelleen korjattua uudenveroiseksi nimellistä maksua vastaan niin kauan kuin tämä puulaaki on olemassa.